google/wiki40b huggingface dataset:
Olari Suislep

Saavutused

Üheksakordne Eesti meister Kreeka-Rooma maadluses (1995, 1999, 2000, 2001, 2003, 2004, 2005, 2008, 2011).
2006. aasta Eesti meistrivõistlused – 3. koht;
2007. aasta Eesti meistrivõistlused – 3. koht;
Tuntumad konkurendid: Şeref Eroğlu, Sergei Kovalenko, Ion Panait, Kristjan Press, Sergei Kuntarev, Valdemaras Venckaitis

Maailmameistrivõistlused Kreeka-Rooma maadluses

1995. aasta  Budapest – 51 kg – 22. koht (kadett);
1997. aasta  Turu – 60 kg – 28. koht (juunior);
1998. aasta  Kairo – 65 kg – 10. koht (juunior);
1999. aasta  Bukarest – 63 kg – 19. koht (juunior);
2003 Créteil – 66 kg – 37. koht.

Euroopa meistrivõistlused Kreeka-Rooma maadluses

1996. aasta  Sofia – 58 kg – 13. koht (juunior);
1999. aasta  Budapest – 63 kg – 8. koht (juunior);
1999 Sofia  – 63 kg – 18. koht;
2000 Moskva  – 63 kg – 19. koht.
2001 Istanbul  – 63 kg – 12. koht;
2003 Belgrad  – 66 kg – 19. koht;
2004 Haparanda  – 66 kg – 20 koht.

OM valikturniir

2000 Faenza  – 23. koht (63 kg).

Rahvusvahelised turniirid

Põhjamaade meistrivõistlused
1997. aasta  – 2. koht (juunior);
2000. aasta  – 2. koht;
2003. aasta  – 3. koht;
2006. aasta  – 2. koht;
Georg Lurichi mälestusvõistlused  
2001. aasta – 4 koht;
2005. aasta – 3. koht;
2006. aasta – 2. koht;
2009. aasta – 3. koht.
Kristjan Palusalu mälestusvõistlused  
2005. aasta – 3. koht;
2009. aasta – 5. koht;
Optopaartajur

Optopaartajur on tajur, mida kasutatakse diskreetsete valgussignaalide tuvastamiseks.
Valgusvoo muudab diskreetseks elektriline või mehaaniline modulaator. Elektriline modulaator kujutab endast valgusvooallika (tavaliselt valgusdioodi või laserdioodi) juhtlülitus. Valgusdioodi voolu diskreetsel muutmisel, muutub sama seaduspärasuse järgi ka dioodi valgusvoog. Järelikult kujutab valgusvoo elektriline moduleerimine endast valgusdioodi voolu reguleerimist ühel võimalikul pulsimodulatsiooni põhimõttel. Mehaanilisi modulaatoreid kasutatakse mehaanilise liikumise tuvastamiseks. Pöördliikumise korral kasutatakse valgusvoo moduleerimiseks pilu- ja koodkettaid, mis liikumisel sulgevad perioodiliselt valgusvoo pääsu saatjalt vastuvõtjale. Valgusimpulsside sagedus iseloomustab liikumise kiirust, impulsside arv aga asendimuutust ehk siiret. Impulsside sageduse ning ühtlasi täpsuse suurendamiseks kasutatakse valgusvoo teel lisaks modulatsiooniketta piludele veel rasterplaate. Pilude ja rastri koostoimel valgusimpulsside sagedus mitmekordistatakse.
Koodkettad on mitmekanalilised ning väljastavad asendile vastava kahendkoodi. Lineaarse liikumise tuvastamiseks kasutatakse sama põhimõtet, kuid modulatsiooniketaste asemel kasutatakse samaks otstarbeks pilu ning koodimustriga varustatud liugureid.
Debiilik

Debiilikuks nimetati varasemas meditsiiniterminoloogias debiilsust (debilitas mentis) põdevat inimest. Tänapäeval on meditsiinis sellest terminist loobutud, sest see sõna on muutunud sõimusõnaks. Selle asemel räägitakse vastavalt RHK-10 klassifikatsioonile kerge vaimse alaarenguga isikust.
Jerzy Putrament

Jerzy Putrament (14. november 1910 Minsk – 23. juuni 1986 Varssavi) oli poola kirjanik, publitsist, diplomaat ja riigitegelane.

Elulugu

Jerzy Putrament sündis Minskis vaesunud šlahtasse kuulunud perekonnas. 1920. aastate algul asus Putramentide perekond elama Poolasse. 1934. aastal lõpetas ta Wilnos Stefan Batori Ülikooli poola filoloogia erialal. Wilnos tegi ta kaastööd vasakpoolsetele ajakirjadele Poprostu ja Karta, mis tõi kaasa politseilise tagakiusamise.
Kui Saksamaa 1939. aasta septembris Poolale kallale tungis, põgenes Putrament Punaarmee hõivatud Lvivi. Ta tegi kaastööd 1941. aastal Lvivis ilmuma hakanud poolakeelsele ajakirjale Nowe Widnokręgi (Uued Horisondid). Pärast Saksamaa kalleletungi Nõukogude Liidule evakueerus Putrament tagalasse. Nowe Widnokręgi ilmus edasi – algul Moskvas, hiljem kaugemal tagalas, Putrament oli ajakirja kaastööline kuni 1943. aasta kevadeni. 1943. aastal astus ta formeeritavatesse Poola väeosadesse, võttes Poola I armee ohvitserina osa lahingutegevusest.
1944. aasta sügisel saabus Putrament tagasi Poolasse ja töötas Lublinis ajalehe Rzeczpospolita toimetuses. 1945–1947 oli ta Poola saadik Šveitsis ja 1948–1950 suursaadik Prantsusmaal. 1950. aastal pöördus Putrament Poolasse tagasi ja valiti Poola Kirjanike Liidu peasekretäriks, kellena ta töötas 1953. aastani. 1955–1956 ja 1959–1980 oli ta Poola Kirjanike Liidu aseesimees.
1954–1957 ja 1963–1973 oli ta Poola Maleliidu esimees. 1966–1971 oli ta ajakirja Miesięcznik Literacki peatoimetaja. 1972–1981 oli ta nädalalehe Literatura peatoimetaja. Lisaks sellele oli ta 1955–1968 filmikoondise "Start" kirjandusala juhataja.
Alates 1944. aastast oli ta Poola Töölispartei liige, pärast selle ümberkorraldamist 1948. aastal Poola Ühendatud Töölispartei liige. 1948–1964 oli ta Poola Ühendatud Töölispartei Keskkomitee liikmekandidaat ja 1964–1981 Keskkomitee liige. Lisaks sellele oli ta 1952–1961 Poola Seimi liige.

Looming

Putramendi esimesed luuletused ilmusid ajakirjanduses 1932. aastal. Esimene luulekogu "Wczoraj powrót" ("Eilse tagasitulek") ilmus 1934. aastal. Luulekogu "Droga leśna" ("Metsatee") ilmus 1937. aastal. 1936. aastal avaldas ta uurimuse Boleslaw Prusi novellide kompositsioonist "Struktura nowel Prusa" ("Prusi novellide struktuur").
1946. aastal avaldas Putrament sõjanovellide kogu "Święta kulo" ("Püha kuul"). Esikromaan "Rzeczywistość" ("Tõelisus") ilmus 1947. aastal. 1952. aastal ilmus romaan "Wrzesień" ("September", eesti keeles ilmunud 1967. aastal), mis kujutab sõjasündmusi Poolas 1939. aastal. Romaanis "Rozstaje" (1954) ("Teelahkmed") kujutati sõjajärgset elu Poolas. 1961. aastal ilmus menukas satiiriline seiklusromaan "Arka Noego" ("Noa laev"). 1963. aastal ilmunud romaanis "Pasierbowie" ("Võõraslapsed") püstitas autor mitmeid võimu ja vastutusega seotud probleeme. 1964. aastal avaldatud romaanis "Odyniec" ("Tarvas") näitas Putrament ennast tugeva stilistina. 1965. aastal ilmunud romaanis "Puszcza" ("Laas") jutustatakse esimestest aastatest Poolaga ühendatud läänealadel.
Port Mòr

Port Mòr on sadamaga asula Mucki saarel Sise-Hebriidides. Seal elab paarkümmend inimest.
Koeru malevkond

Koeru malevkond oli Kaitseliidu Järva maleva malevkond.
Enne 1940. aastat kuulus Koeru malevkonda Koeru kompanii, Kapu kompanii ja Rakvere kompanii.
Koeru malevkonna pealik Arnold Viitmann sai 1929. aasta 29. mail Kotkaristi viienda klassi teenetemärgi.
Georg Malvius

Georg Malvius (sündinud 30. mail 1945 Timișoaras) on Rootsi lavastaja ja õppejõud.

Haridus

Ta on õppinud põhierialana näitlemist ja lavastamist, lisaerialana psühholoogiat, romaani keeli ja ajalugu.

Töö

Malvius on töötanud kunstilise ja tegevjuhina neljas teatris Rootsis ja Soomes ning õpetanud näitlemist, muusikalikunsti ja lavastamist paarikümnes riigis. 1991. aastal valiti ta Göteborgi Ülikooli ja 2000. aastal Müncheni Ülikooli muusikaliteaduskonna muusikarežii professoriks .

Looming

Malvius on kirjutanud mitu näidendit ja muusikali, kuid lavastajana on ta lavale toonud 60 näidendit, 17 ooperit ja operetti ning 75 muusikali Rootsis, Soomes, Eestis, Leedus, Norras, Taanis, Itaalias, Inglismaal, Saksamaal, Austrias, Ungaris, Monacos, Luksemburgis ja Hiinas.

Tunnustus

Georg Malviusele on antud kunstiliste saavutuste eest 13 auhinda. 
Sealhulgas kaks korda on ta tunnistatud Eesti aasta parimaks lavastajaks: lavastuste „Viiuldaja katusel“ (1990) ja „Oliver!“ (2003) eest.
Wolfenbütteli kreis

Geograafia

Okeri jõgi siseneb kreisi lõunast, voolab läbi Wolfenbütteli linna (kreisikeskus) ja väljub loodes.

Ajalugu

Kreis loodi 1832. aastal, kui Braunschweigi hertsogkond jaotati kuueks kreisiks. See jäi muutmatuks 1941. aastani, kui jõustus Salzgitter-Verordnung (see asutas Salzgitteri linna) ja kaotas kreisist 20 valda; vastutasuks anti 10 valda toonasest Marienburgi kreisist Wolfenbüttelile. Kui kreisipiire 1974. aastal taas muudeti (haldusreformi osana), anti Wolfenbüttelile osi endisest Braunschweigi kreisist. Lisaks vahetati mitu valda — kõige tuntum Bad Harzburg — Goslari kreisiga.
Whittaker Chambers

Whittaker Chambers (sünninimega Jay Vivian Chambers; kasutas ka nime David Whittaker; 1. aprill 1901 – 9. juuli 1961) oli ameerika kirjanik ja toimetaja.
Olnud kommunistliku partei liige ja nõukogude spioon, mõistis ta hiljem kommunismi hukka.
Ta on tuntud oma tunnistuse poolest, mille andis Alger Hissi kriminaalasjas vande all valetamise ja spionaaži kohta. Seda kirjeldab ta ka oma autobiograafias "Tunnistaja" (Witness).
Otto Tint

Otto Tint (3. märts 1901 Sõmerpalu vald, Võrumaa – 12. veebruar 1945) oli Sõmerpalu vallavanem.
Ta oli kaitseliitlane, Võru põllumeeste konvendi liige ja 1940. aastal Sõmerpalu vallavanem.
1941. aastal oli ta Osula aleviku metsavendade grupi juht, valiti valla Omakaitse juhiks. 10. juulil võttis omavalitsuse juhtimise üle ja 12. juulil määrati Võru maavalitsuse poolt vallavanemaks.
Otto Tint kirjutas 1942. aastal oma mälestused Suvesõjast. Ta arreteeriti NKVD poolt 11. septembril 1944 ja hukati.
Ihasalu ülemine päevamärk

Ihasalu sihi ülemine päevamärk oli päevamärk Harju maakonnas Jõelähtme vallas Neeme külas.
Päevamärgi geograafilised koordinaadid on 59° 31′ 39″ N, 25° 9′ 19″ E.
Valget värvi terastorni kõrgus jalamist oli 40 meetrit.
Päevamärk moodustas sihi Ihasalu alumise päevamärgiga. Märkide vahekaugus oli 1000 meetrit ja sihi asimuut oli 0,9°.
Päevamärk ehitati 1986. aastal.
2003. aastast polnud päevamärk enam navigatsioonimärgina kasutusel. Ehitis on lammutatud. Märgi number VTA nimekirjas oli 136.
50 sendi partei

50 sendi partei või 50 sendi armee (hiina keeles: 五毛党) on kõnekeelne väljend Hiina ametivõimude poolt palgatud internetis tegutsevate kommentaatorite kohta (网络评论员), kes üritavad oma kommentaaridega manipuleerida avalikku arvamust ülistades Hiina Kommunistlikku Parteid. Kommentaatorid alustasid oma tööd kohe, kui internet hakkas Hiinas massidesse jõudma.
Nimetus ''50 sendi partei'' tuleneb väitest, et kommentaatoritele makstakse iga postituse eest viiskümmend senti (renminbides), ehkki mõned spekuleerivad, et neile ei maksta postituste eest mitte midagi, vaid see kuulub erakonna ametlike ülesannete hulka. Mõnikord kasutatakse seda nimetust ka halvustavas võtmes kommunistliku partei toetajate ja rahvusmeelsete isikute tähistamiseks.
Kommentaatorite põhiliseks ülesandeks on kommentaaride ning artiklite kirjutamine ja levitamine Hiina populaarsetes suhtlusvõrgustikes, et summutada kommunistlikule parteile kahjulikke arutelusid, propageerida valitsuse huve teenivaid narratiive ja levitada halvustavaid kommentaare ning desinformatsiooni Hiina valitsuse poliitiliste vastaste ja kriitikute kohta, nii kodu- kui ka välismaal.
Harvardi ülikooli 2016. aasta paberväljaandes ilmunud artikli kohaselt leiti, et vastupidi levinud oletustele koosneb 50 sendi partei peamiselt palgalistest ametnikest, kes reageerivad kriisi ajal valitsuse direktiividele ja levitavad Hiina sotsiaalmeedias jõuliselt valitsust toetavaid kommentaare. Mõningatel harvadel juhtudel võtavad nad osa ka otsestest väitlustest. 80% analüüsitud kommentaaridest on valitsusmeelse sisuga inspireerivad loosungid ning 13% kommentaaridest sisaldavad üldist kiitust ja ettepanekuid valitsuse poliitika kohta.
Uuringute kohaselt on võltsitud sotsiaalmeedia kontodelt tehtud rohkem kui 488 miljonit postitust, mis moodustab umbes 0,6% Hiina sotsiaalmeedias loodud 80 miljardist postitusest. Mõju suurendamiseks tehakse selliseid valitsusmeelseid kommentaare enamasti intensiivse veebipõhise arutelu ajal või perioodil, kui veebipõhistel protestidel on võimalus muutuda päriselulisteks.
Tallinna Raudteelaste Klubi

Tallinna Raudteelaste Klubi oli Tallinnas 1950. aastatest kuni 1990. aastate alguseni tegutsenud raudteelasi ühendanud klubi.
Klubi tegutses Kopli tänav 3 hoones. See ehitati Raudteelaste Kodu jaoks ning aastatel 1929–1940 tegutses seal hoones Raudteelaste Ühing "Raudam".
Continental Bank Building

Continental Bank Building on äripindadega kõrghoone New Yorgi linnas Lower Manhattani ärikeskuses aadressil 30 Broad Street. Hoonel on 48 korrust ja see on 171 meetrit kõrge. See on ehitatud art déco stiilis ning valmis aastal 1932.
William Edwards Deming

Elukäik

W. E. Demingi lapsepõlv möödus USA-s Iowa osariigis vanaisa talus. Tema ema oli Pluma Irene Edwards, kes oli õppinud muusikat. Tema isa William Albert Deming oli õppinud matemaatikat ja õigusteadust. Vanemad pidasid haridust oluliseks ja andsid selle suhtumise edasi ka oma lastele. W. E. Deming oli kaks korda abielus, tema esimene naine (Agnes Bell) suri noorelt. Koos oma teise naise Lola Elizabeth Shupega avaldas Deming koos mitmeid artikleid.
Deming omandas bakalaureusekraadi (BSc.) elektriinsenerina Wyomingi Ülikoolis ja magistrikraadi (MSc) 1925. aastal Colorado Ülikoolis statistika erialal ning lõpuks doktorikraadi (PhD) Yale'i Ülikoolis 1928. aastal statistilise füüsika erialal.
Demingi vaadete kujunemisele avaldas olulist mõju Walter Shewhart, kellega ta Belli Laboratooriumites koostööd tegi ja kelle teooriad statistilise kontrolli meetoditest olid Demingi edaspidiste tööde seisukohast väga olulised.
1940. aastatel kasutati mitmeid Demingi välja töötatud statistilise protsessi kontrolli tehnoloogiaid strateegiliste toodete kvaliteedi tagamisel. Samuti osales ta Ameerika Sõjaaja Standardite väljatöötamsiel Erakorralise Tehnilise Komitee koosseisus.
Pärast lüüasaamist II maailmasõjas oli Jaapani majandus väga kehvas olukorras. Demingi kutsus Jaapani taastamises osalema kindral Douglas MacArthur. Demingi asjatundlikkus kvaliteedikontrolli tehnikate valdkonnas ja suhtumine Jaapani kultuuri, tõid kaasa suure usalduse tema suhtes, mistõttu teda kaasati rekonstruktsiooni mitmel erineval tasemel. Ta koolitas sadu juhte ja insenere rakendama kvaliteedikontrolli meetodeid. Tema peamine sõnum Jaapani tippjuhtidele oli: kvaliteedi parandamine vähendab kulutusi, suurendab tootlikkust ja turuosa. Paljud tootjad rakendasid Demingi meetodeid ning saavutasid märkimisväärse taseme nii kvaliteedis kui ka tootlikkuses. See omakorda – kombinatsioonis madalamate hindadega – tekitas suurenenud nõudmise Jaapani kaupade järele. Tunnustusena tehtud töö eest asutas JUSE (Jaapani Teadlaste ja Insenerid Ühing) Demingi Auhinna, mida Jaapanis kvaliteedi juhtimise valdkonnas siiani välja antakse. Aastal 1960 autasustas Jaapani peaminister Nobusuke Kishi Imperaator Hirohito nimel Demingit ordeniga.
Arvestades Jaapani majanduse edusamme, hakati Demingi meetodeid laiemalt rakendama ka USA-s. Ford Motor Company oli üks esimesi Ameerika korporatsioone, kes otsisid abi Demingilt. Olles suures kahjumis, oli firma üllatunud, kui Deming hakkas rääkima juhtimisest, mitte kvaliteedist. Tehtud töö tulemusel muutus Ford USA kõige kasumlikumaks autobrändiks. Demingi meetodite järjekindel rakendamine aitas veel mitmeid firmasid korralikku kasumisse jõuda.
Deming oli New Yorgi Ülikooli statistikaprofessor (1946–1993), samuti õpetas ta Columbia Ülikoolis (1988–1993) ja tegutses ärifirmade konsultandina.
Ta suri 1993. aastal une pealt oma kodus Washingtonis.
Ilona Smuškina

Ilona Smuškina (ka Ilana Smuškina; neiupõlvenimega Ilona Beljaikina; sündinud 20. novembril 1948 Pärnus) on Eesti raamatukogundustegelane.
1974. aastal lõpetas ta Tallinna Pedagoogilise Instituudi filoloogiateaduskonna saksa keele õpetaja erialal. 
Aastatel 1974–2016 töötas ta Tartu Ülikooli Raamatukogus, kus ta on olnud ideelise kasvatustöö osakonna juhataja (alates 1983), giid, suhtekorralduse peaspetsialist ja turundusjuht, alates 2010 ka MTÜ Kirjandusfestival Prima Vista juhatuse esimees ning Tartu juudi kogukonna esinaine.
1956. aasta Eesti meistrivõistlused purjetamises

1956. aasta  Eesti meistrivõistlused purjetamises  toimusid  17.-19. augustini Tallinna lahel.

Svertpaadid

Võistkonnad: 

1. Kalev 15 864

2. Spartak 13 787

3. Tallinna L.O.M. 8 291

4. ALMAVÜ 4 780

5. Dünamo 1 197

6. Tööjõureservid 831
Nsuaem Kyekyewere

Nsuaem Kyekyewere on linn Ghana lõunaosas Keskpiirkonnas, Lõuna-Assini ringkonna halduskeskus.
Asula geograafilised koordinaadid on 5° 30′ N, 1° 2′ W.
16. aprillil 2013 varises Nsuaem Kyekyeweres kokku suletud kullakaevandus. Hukkus vähemalt 16 ebaseaduslikult kaevanduses viibinud inimest.
Eesti lõõtspill

Eesti lõõtspillideks võib nimetada Eesti kohalike pillimeistrite valmistatud lõõtspille. Need jagunevad kahte peamisse liiki: Teppo ehk Võru tüüpi lõõtspill ja liblikapill.

Liblikapill

Liblikapillid on Venemaa meistrite toodangu eeskujul valminud lõõtspillid, mille väliskujule on iseloomulik nüride nurkade korpus, luust nupud ning lüüra- või liblikakujulised metallkaunistused. Liblikapillid valmistati kahekoorilised ja on seetõttu Teppo lõõtsast mahedama ja vaiksema heliga, kuid nende täiuslikum bassisüsteem võimaldab neil mängida ka minoorses helilaadis. Venepärased liblikapillid levisid eeskätt Kagu-Eestis ja Peipsi ääres, kuid ka Saaremaal.
Follow That Dream

Süžee

Film põhineb Richard Powelli romaanil "Pioneer, Go Home".
Bironid

Biron (ka Bühren, Biron von Courland) olid Kuramaa hertsogid 1737–1758 ja 1763–1795.

Kuramaa hertsogid

1737–1740 ja 1763–1769 Ernst Johann Biron
 
1769–1795  Peter
Erich Raidvee

Erich Raidvee (kuni 1935 Tomberg; 31. august 1922 Väätsa vald, Türi kihelkond, Järvamaa – 7. detsember 1981 Tartu) oli eesti poksija.
Ta poksis aastatel 1939–1940 ja 1946–1951. Ta alustas Enno Laineste juhendamisel ja jätkas tema juures pärast sõda Tartu Kalevis.
Ta oli kergekaalus (kuni 135 naela ehk 61,2 kg) Eesti noortemeister 1940. aastal. Ta oli kokku neljakordne Eesti NSV meister – kergekaalus (kuni 135 naela ehk 61,2 kg) aastatel 1947–1949 ning I kergekeskkaalus (kuni 67 kg) 1951. aastal. Ta sai 1950. aasta Eesti NSV meistrivõistluste kergekeskkaalu (kuni 147 naela ehk 66,7 kg) poolfinaalkohtumises võidu Anatoli Guljajevi üle, kuid hiljem tema võit tühistati. Ta sai lõpuks 3. koha.
Ta oli kergekaalus (kuni 135 naela ehk 61,2 kg) kokku kahekordne ametiühingute üleliiduline meister aastatel 1947–1948. Ta sai NSV Liidu meistrivõistlustel kergekaalus (kuni 135 naela ehk 61,2 kg) 1948. aastal 6. koha ning 1949. aastal 4. koha.
Ta töötas pärast võistlemisest loobumist 1951. aastal Tartu Autoremonditehases auto- ja autokraanajuhina.

Tunnustused

Raidvee täitis 1949. aastal kõik nõuded ja hakati vormistama dokumente, et ta saaks Nõukogude Liidu meistersportlase aunimetuse, kuid seni teadmata asjaoludel jäi protseduur lõpetamata ning Raidveel nimetus saamata.
Dove Cameron

Dove Olivia Cameron ( sünninimega Chloe Celeste Hosterman ) (sündinud 15. jaanuaril 1996) on Ameerika Ühendriikide laulja ja näitleja.
Jennifer Garner

Eraelu

Aastatel 2000–2003 oli Jennifer abielus näitleja Scott Foleyga, kellega tutvus telesarja "Felicity" võtetel 1998. aastal. Lahutusele järgnenud aastal oli Garner suhtes "Aliase" kaasnäitleja Michael Vartaniga. 2005. aasta 29. juunil abiellus Jennifer filmi "Daredevil" kaasnäitleja Ben Affleckiga. Paaril on kaks tütart (Violet Anne Affleck, sündinud 1. detsembril 2005; Seraphina Rose Elizabeth Affleck, sündinud 6. jaanuaril 2009) ja poeg (Samuel Garner Affleck, sündinud 27. veebruaril 2012).
Medina maakond

Ajalugu

Medina maakond moodustati 18. veebruaril 1812. aastal Portage'i maakonna osast. Maakond sai nime Saudi Araabia linna Mediina järgi.
Nõo vald

Ajalugu

Nõo valla omavalitsuslik staatus kinnitati aastal 1991.

Alevikud

Nõo vallas on 2 alevikku.
Nõo – Tõravere

Külad

Nõo vallas on 20 küla.
Aiamaa – Altmäe – Enno – Etsaste – Illi – Järiste – Keeri – Ketneri – Kolga – Kääni – Laguja – Luke – Meeri – Nõgiaru – Sassi – Tamsa – Unipiha – Uuta – Vissi – Voika
Soome mütoloogia

Maa päritolu ja ehitus

Arvati, et maa tekkis pärast linnumuna lõhkemist. Taevas olevat munakoore ülemine osa või telk, mida toetas põhjapoolusel põhjanaela all olev sammas.
Tähtede liikumist kirjeldati taevakupli keerlemisega ümber põhjanaela ja iseenda. Pöörlemisel tekkis tuuleiil, mille läbi läksid hinged surnute maale, Tuonelasse (toonelasse).
Maa oli lame ja selle äärtes asus Lintukoto (lindude kodu) – koht, kus linnud elasid talvel. Sinna liikusid linnud mööda Linnunrata (linnuteed).
Linnud tõid inimesele ka tema sündides hinge ja viisid selle ära, kui inimene suri. Mõnes kohas oli inimesel puust linnukuju, et linnud ei viiks hinge ära, kui inimene magab.
Vesivedelik

Vesivedelikuks ehk silma vesivedelikuks (ladina keeles humor aquosus) nimetatakse paljude loomade silmamuna ees- ja tagakambrit täitvat orgaanilist kehavedelikku.
Vesivedelik tekib ripskeha ripsjätketes ja tema funktsioonideks on silmaläätse ainevahetuse tagamine, sarvkesta ja klaaskeha toitmine. Vesivedeliku normaalne juurde- ja äravool tagavad normaalse silmasisese rõhu.
Vesivedeliku biokeemiline koostis, kogused ja patoloogia võivad erineda nii liigiti kui ka indiviiditi.

Madudel

Madudel täidab vesivedelik silmaläätse ees paiknevat kambrit.

Koduloomadel

Vesivedelik komplekteeritakse (sh filtreeritakse) verest. Tagakambrist valgub ta silmamuna-eeskambrisse ning imendub viker- ja sarvkesta vaheliste iridokorneaalnurkade ja Schlemmi kanali kaudu kõvakesta veenipõhimikku.

Inimestel

Inimestel täidab vesivedelik nii sarvkesta ja vikerkesta vahelist eeskambrit kui ka vikerkesta ja silmaläätse vahelist tagakambrit.
Aleksandr Basihhin

Aleksandr Basihhin (1. veebruar 1949 Moskva – 8. veebruar 2010 Tallinn) oli Eesti balletitantsija ja tantsupedagoog.
Lõpetanud 1968. aastal Moskva koreograafiakooli, asus Basihhin balletisolistina tööle Eesti NSV-s Estonia teatris. Selle teatriga jäi tema elu ja töö seotuks enam kui kahekümneks aastaks.
Aastatel 1970–2003 töötas ta vaheaegadega ka Tallinna Koreograafiakooli ja mitmete tantsustuudiote õpetajana. Tema õpilasteks olid teiste seas Ervin Green ja Linnar Looris.
1987. aastal omandas Basihhin Moskvas GITISes täiendavalt veel teatri planeerimise ja organiseerimise eriala.
Jan Palmstierna

Jan Palmstierna (sündinud 1948) on Rootsi diplomaat. Septembrist 2008 kuni septembrini 2013 oli ta Rootsi suursaadik Eestis.
Varem on Jan Palmstierna töötanud muu hulgas Rootsi välisministeeriumis kaubandussuhete alal; olnud suursaadik Vilniuses ning töötanud Rootsi suursaatkondades Santiagos, Kopenhaagenis ja Bonnis.
Jan Palmstierna kuulub Rootsi tuntud Palmstiernade aadlisuguvõsasse, tema tiitel on krahv.
2011. aastal andis president Toomas Hendrik Ilves talle Maarjamaa Risti I klassi teenetemärgi.
1922. aasta Eesti jalgpalli meistrivõistluste A-klass

1923. aasta Eesti jalgpalli meistrivõistluste A-klass oli Eesti jalgpalli meistrivõistluste 2. hooaeg. Eesti meistriks tuli Tallinna VS Sport.
Hooaeg mängiti karikavõistluste formaadis. Eesti kõrgeim tase kandis nime A-klass, teine tase B-klass ning kolmas tase C-klass.
Hullunud Tartu

"Hullunud Tartu" on 2010. aastast sügiseti Tartus toimuv iga-aastane interdistsiplinaarne kultuurifestival, mis ühendab kirjanduse, kunsti ja muusika. Festivali eestvedaja on kirjanik Jaan Malin.
2012. aastal toimus festival 16.–17. novembril Trükimuuseumis ja Paberimuuseumis.
Igor Kotjuh on arvanud, et: "Võib-olla see on kõige avatum kirjandusfestival Eestis".
Gastriit

Gastriit (ladina gastritis) ehk maokatarr ehk maopõletik on osadel loomadel esineva võiv mao seina, eriti limaskesta põletik.
Ägedat maokatarri võivad põhjustada toiduks sobimatu aine või liiga kuuma toidu makku sattumine.
Kroonilisel maokatarril pole üheseid põhjuseid, kuid oma roll on helikobakter-infektsioonil, sagedasel alkoholi joomisel, pikaaegsel ravimite (näiteks aspiriin) ja mõningate toiduainete ohtral tarvitamisel (kange kohv).
Pikaaegne gastriit võib viia maohaavandi tekkele.
Eristatakse alkoholgastriiti (gastritis alcoholica), allergilist maoõletikku (g.allergica), atroofilist maopõletikku (g.atrophicans), antrumipõletikku (g.atropicans antri), maolõikusejärgset atroofilist maopõletikku (g.atrophicans postoperativa), kroonilist (idiopaatilist) maopõletikku (g.chronica (idiopathica), refluksgastriiti (g.refluens) jt.
Gastriiti ravitakse maohappe eritust pidurdavate ravimitega.